VS001582
Datum: 2000-02-28T01:00:00.000+01:00
datum_sodbe_i_stopnje: 2004-03-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 850.000,00 SIT
opombe: II Ips 744/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Administratorka.

## Škodni dogodek

Prometna nesreča.

## Poškodba

Zvin vratne hrbtenice in nateg obvretenčnega mišičevja.

## Telesne bolečine

400.000,00 SIT Oškodovanka je trpela 2 dni občasne hude bolečine, 7 dni trajne srednje močne bolečine, 7 dni občasne srednje močne bolečine, 7 dni trajne zmerne bolečine in 60 dni občasne pojemajoče zmerne bolečine. Še vedno in tudi v bodoče bo trpela občasne zmerne telesne bolečine v vratnem delu hrbtenice, ki se širijo v roke in glavo.

#### Ambulantno zdravljenje

Zdravljenje je potekalo ambulantno. Opravila je 6 pregledov pri izbrani zdravnici, en pregled pri kirurgu,V bolniškem staležu je bila 48 dni, nato pa je še 18 dni delala s skrajšano delovno obveznostjo.

#### Rehabilitacija

15-krat je opravljala fizioterapijo.

#### Nevšečnosti med zdravljenjem

3-krat je bila podvržena rentgenskemu slikanju, 4 tedne si je na vrat polagala opornico iz brisače, 3 mesece je jemala zdravila.

## Strah

150.000,00 SIT Intenziven primarni strah je trpela eno uro, sekundarni strah pa je bil zaradi dolgotrajnega zdravljenja prisoten do konca bolniškega staleža, to je do 29.4.2000 oziroma skupaj 61 dni.

## Zmanjšanje življenjske aktivnosti

300.000,00 SIT Funkcionalna posledica utrpele poškodbe se pri oškodovanki kaže v zmanjšani gibljivosti vratne hrbtenice v antifleksiji in retrofleksiji. Pri tem gre to posledico le do 2/3 pripisati posledicam poškodb, ki jih je oškodovanka utrpela v obravnavani prometni nezgodi, do 1/3 pa okvari zdravja pri oškodovanki. Zaradi tega ima težave pri delu v službi, ki ga opravlja pretežno v prisiljeni drži (delo za računalnikom), pri opravljanju vsakodnevnih gospodinjskih opravil (likanje, obešanje perila), kot tudi rekreativnih dejavnosti. Opustila je jezdenje, s čemer se je pred poškodbo ukvarjala rekreativno. Tudi v fitnes ne zahaja več. Izvedenec je ocenil, da je pri oškodovanki nastopilo zmanjšanje življenjskih aktivnosti, upoštevajoč že predhodno okvaro rame, za 2%.

---

ZOR člen 200, 203